Sepelvaltimoiden TT-angiografia ja sydänlihasperfuusion PET/TT Potilasohje (P)

|  |  |
| --- | --- |
| Kuvaus: | Ohje tutkimukseen valmistautumiseen, sisältää valmistautumisohjeet sekä esitietolomakkeet molempiin tutkimuksiin. FM1TR, FM1CR & FN1AD |


**Tutkimuksen tarkoitus** Tutkimuksessa kuvataan sepelvaltimoiden rakenne ja tarvittaessa suoritetaan sydänlihaksen verenkierron tutkimus.

**Esivalmistelut** Käykää verikokeessa ajanvarauskirjeen ohjeen mukaisesti 2-28 päivää ennen tietokonetomografiatutkimusta.

Lähettävä lääkäri ohjeistaa teille tarvittavat muutokset lääkitykseenne. Mikäli käytätte metformiinia (metformin hydrochlorid) sisältävää, suun kautta nautittavaa sokeritautilääkettä, keskustelkaa hoitavan lääkärinne kanssa sokeritaudin hoidosta tutkimuksen aikana. Jos teillä on munuaisten vajaatoimintaa, kyseinen lääkitys voidaan joutua keskeyttämään.

Jos erityisiä ohjeita ei ole annettu, voitte käyttää normaalia lääkitystänne. Huomioikaa kuitenkin seuraavat:

Dipyridamolissa (kauppanimet **Asasantin, Persantin, Persantin depot ja Orisantin**) tulee olla **2 vrk tauko**, sekä kofeiinipitoisissa lääkkeissä (kauppanimet **Anervan, Coldrex, Finrexin, Panadol comp, Treo, Malvitona**) tulee olla **1 vrk tauko**.

****

Ottakaa mukaan käytössä olevien lääkkeiden reseptit tai lääkekortti.

**Älkää nauttiko**:

* 4 tunnin aikana ennen tutkimusta tupakkaa
* 12 tunnin aikana ennen tutkimusta **kahvia, teetä, kaakaota, suklaata, kola- tai energiajuomia**
* 48 tunnin aikana ennen tutkimusta alkoholia

Ennen tutkimusta teidän on syötävä kevyesti, jotta ette syömättömyyden vuoksi olisi huonovointinen. On erityisen tärkeää nauttia runsaasti nesteitä, sillä se nopeuttaa varjoaineen poistumista elimistöstä.



Myös poikkeuksellinen fyysinen rasitus on kielletty 24 tuntina ennen tutkimusta.

**Huom! Jos ohjeita ei ole noudatettu, tutkimus joudutaan siirtämään.**

**Tutkimuksen kulku** Kutsukirjeessä oleva aika on tuloaika, se ei ole tutkimuksen aloitusaika. Tutkimukseen kannattaa varata aikaa vähintään 4 tuntia.

Tutkimuksen aikana makaatte tutkimuspöydällä selällään. Teille laitetaan kanyyli kyynärtaipeen laskimoon lääkitystä ja tutkimusaineiden antoa varten.

Tutkimuksen onnistumisen kannalta sydämen sykkeen tulisi olla n. 50-60 lyöntiä minuutissa ja tarvittaessa annetaan sykettä rauhoittavaa lääkettä.

Ennen kuvauksen aloittamista saatte lyhytvaikutteista nitrosuihketta (Dinit 1.25 mg) kielelle sepelvaltimoiden laajentamiseksi. Lääke voi joskus harvoin aiheuttaa päänsärkyä.

Tutkimuksen aikana annettava varjoaine voi aiheuttaa lämmön tunnetta kaulalla ja lantiossa sekä suussa voi myös tuntua metallin makua. Kuvauksen ajan teidän on oltava aivan liikkumatta ja kaiuttimen kautta kuulette hengitysohjeet. Kuvaus kestää 5-10 minuuttia ja sen aikana pidätetään hetki hengitystä. Lääkäri ja hoitajat ohjaavat tutkimusta viereisestä huoneesta, josta teihin on jatkuva kuulo- ja näköyhteys.

Sepelvaltimoiden varjoainekuvauksen jälkeen lääkäri päättää, tehdäänkö teille saman päivän aikana jatkotutkimuksena sydämen verenkierron tutkimus (Sydänlihasperfuusion PET-TT).

Ennen mahdollista sydänlihaksen verenkierron tutkimusta on 1-3 h tauko.

Tutkimusaineena käytetään radiolääkkeenä radioaktiivista vettä, joka ruiskutetaan laskimokanyylin kautta.

Kuvauksen yhteydessä tehdään adenosiinilääkeaineella rasitus, johon voi 6,5 minuutin ajan liittyä epämukavuutta aiheuttavia tuntemuksia.

Kuvaus PET/TT-kameralla kestää asetteluineen noin 15–25 minuuttia.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede

Huom! sisääntulokerros on 0-kerros

**Lisätiedot** Ottakaa yhteys osaston sihteeriin mikäli:

* tiedätte tai epäilette olevanne raskaana
* teillä on varjoaineyliherkkyys
* teillä on kysyttävää tai teille tulee äkillinen este

Arkisin klo 8.00 – 14.30: puh 017 173270

**Pyydämme ystävällisesti täyttämään seuraavat lomakkeet ennen tutkimusta**

Nimi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Henkilötunnus\_\_\_\_\_\_\_\_\_\_\_\_\_\_\_\_\_\_\_\_\_\_\_

Ammatti (ja maininta jos eläkkeellä) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Täyttöpäivämäärä \_\_\_\_\_\_\_\_\_\_\_\_\_\_\_\_\_\_

Onko teillä säännöllistä lääkitystä? □ Kyllä □ Ei

Lääkkeen nimi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Onko sinulle tehty aiemmin varjoainetutkimuksia? □ Kyllä □ Ei

Onko sinulla todettu varjoaine– tai lääkeyliherkkyyksiä (esim. jodi, sulfa)? □ Kyllä □ Ei

Jos on, mitä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Onko sinulla diabetesta? □ Kyllä □ Ei

Onko sinulla todettu jokin munuaissairaus? □ Kyllä □ Ei

Oletko raskaana? Viimeiset kuukautiset (alkamispvm) \_\_\_\_.\_\_\_\_. 20\_\_\_ □ Kyllä □ Ei

**Oirekartoitus**

Mikä on ensisijainen oire, jonka vuoksi Teidät on lähetetty tähän tutkimukseen?

* Rintakipu
* Hengenahdistus
* Rytmihäiriötuntemukset
* Muu, mikä? \_\_\_\_\_\_\_\_\_\_\_\_\_\_\_\_\_\_\_\_\_\_\_

Missä tilanteessa/tilanteissa oiretta on esiintynyt?

* Rasituksen aikana
* Rasituksen jälkeen
* Henkisen kuormituksen tai stressin yhteydessä
* Levossa
* Sekä rasituksessa että levossa

Jos oiretta on esiintynyt rasituksessa, ilmeneekö se

* Normaalivauhtisessa kävelyssä tai portaissa yhden kerrosvälin nousussa
* Vauhdikkaassa kävelyssä tai portaissa vähintään kahden kerrosvälin nousun jälkeen
* Edellä mainittuja raskaammassa, nopeasti alkaneessa tai pitkittyneessä rasituksessa

Onko teillä esiintynyt viimeisen 3 kuukauden aikana rintakipua?

* Kyllä
* Ei

Mikäli rintakipua on esiintynyt, pyydämme vastaamaan myös seuraaviin kysymyksiin:

Missä kohdin rintakehää kipua on ensisijaisesti ilmennyt?

* Keskellä rintakehää
* Ylärinnalla tai kaulan alaosassa
* Rintakehän alaosassa tai ylävatsalla
* Toispuoleisesti rintakehän oikealla puolella
* Toispuoleisesti rintakehän vasemmalla puolella

Millaista rintakipu on luonteeltaan?

* Puristavaa
* Polttavaa
* Pistävää
* Painon tunnetta
* Jomottavaa
* Vihlovaa

Säteileekö kipu jonnekin?

* Kaulalle tai leukaperiin
* Hartioihin
* Käteen/käsiin
* Ylävatsalle
* Ei säteile

Jos rintakipua esiintyy rasituksen aikana, kuinka nopeasti oire helpottaa rasituksen päätyttyä?

* Lähes välittömästi (sekunneissa)
* Muutaman minuutin kuluessa
* Yli 10 minuutin kuluttua

Riskitekijäkartoitus

* Onko teillä todettu kohonnut verenpaine?
* ei koskaan
* verenpaine on ollut lievästi tai vain ajoittain koholla
* kyllä, mutta lääkitystä ei ole aloitettu
* kyllä, käytössäni on (tai on aiemmin ollut) verenpainetta alentava lääkitys

Onko teillä todettu sokeritauti = diabetes?

* ei
* dieettihoitoinen diabetes
* tablettihoitoinen diabetes
* insuliinihoitoinen diabetes
* tabletti- ja insuliinihoitoinen diabetes

Onko teillä todettu kohonneita kolesteroliarvoja tai muita rasva-arvoja?

* ei tiedossa
* ei koskaan
* rasva-arvot ovat olleet lievästi koholla
* kyllä, mutta lääkitystä ei ole aloitettu
* kyllä, käytössäni on (tai on aiemmin ollut) kolesterolilääkitys

Oletteko sairastunut sydäninfarktia? □ Kyllä □ Ei

Onko teillä ollut aivoverenkierron häiriötä? □ Kyllä □ Ei

Onko teille tehty jokin sydänleikkaus tai pallolaajennus? □ Kyllä □ Ei

Mikä, missä, milloin?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Onko teidän vanhemmallanne tai sisaruksella tai lapsellanne todettu

Sepelvaltimotautia □ kyllä □ ei □ ei tietoa

Sokeritautia □ kyllä □ ei □ ei tietoa

Verenpainetautia □ kyllä □ ei □ ei tietoa

Aivohalvausta □ kyllä □ ei □ ei tietoa

Tupakoitteko?

* en tupakoi
* epäsäännöllisesti tai harvoin
* säännöllisesti yhteensä \_\_\_\_\_\_\_ vuotta
* olen lopettanut \_\_\_\_\_\_\_ vuotta sitten

Mikäli tupakoitte säännöllisesti, montako savuketta (tai piipullista tai sikaria) poltatte päivässä?

\_\_\_\_\_\_\_\_\_\_\_ /pv

Käytättekö alkoholijuomia?

* en lainkaan
* kerran kuussa tai harvemmin
* 2-4 kertaa kuukaudessa
* 2-3 kertaa viikossa
* 4 kertaa viikossa tai useammin

Jos vastasitte käyttävänne alkoholia, kuinka monta annosta yleensä juotte kerrallaan?

* 1-2 annosta □ 3-4 annosta □ 5-6 annosta
* 7-9 annosta □ 10 annosta tai enemmän

Harrastatteko liikuntaa (mitä tahansa liikuntaa, joka kestää yli 30 minuuttia yhtäjaksoisesti niin, että hikoilee ja hengästyy)?

* 3 kertaa viikossa tai enemmän
* 1-2 kertaa viikossa
* n. 1 kerran kuukaudessa
* ei koskaan